2013.gada Rīkojums Nr.

Rīgā (prot. Nr. .§)

**Par Valsts pārvaldes cilvēkresursu attīstības koncepciju**

1. Atbalstīt Valsts pārvaldes cilvēkresursu attīstības koncepcijas (turpmāk – koncepcija) 2.1.apakšpunkta 2.variantu (valsts dienests), 2.9.apakš­punkta daļas "Politikas plānošana" 2.variantu un 2.9.apakšpunkta daļas "Politikas ieviešana" 1.variantu.

2. Atbildīgā institūcija koncepcijas izpildes koordinācijas jomā ir Valsts kanceleja.

3. Valsts kancelejai līdz 2013.gada 1.martam izveidot darba grupu, lai izstrādātu likumprojektu par nodarbinātības attiecībām valsts tiešajā pārvaldē.

4. Šā rīkojuma 3.punktā minētajai darba grupai izstrādāt un līdz 2014.gada 1.janvārim iesniegt noteiktā kārtībā Ministru kabinetā likumprojektu par nodarbinātības attiecībām valsts tiešajā pārvaldē.

5. Valsts kancelejai:

5.1. līdz 2013.gada 1.jūnijam izstrādāt un iesniegt noteiktā kārtībā Ministru kabinetā grozījumus Valsts civildienesta likumā;

5.2. mēneša laikā pēc šā rīkojuma 5.1.apakšpunktā minēto grozījumu pieņemšanas Saeimā izstrādāt un iesniegt noteiktā kārtībā Ministru kabinetā grozījumus Ministru kabineta 2003.gada 20.maija noteikumos Nr.263 "Valsts kancelejas nolikums", pārskatot Valsts kancelejas funkcijas atbilstoši koncepcijā minētajam.

6. Jautājumu par papildu finansējuma piešķiršanu Valsts kancelejai un Valsts administrācijas skolai 2014.gadam un turpmākajiem gadiem izskatīt Ministru kabinetā likumprojekta "Par vidēja termiņa budžeta ietvaru 2014.–2016.gadam" un likumprojekta "Par valsts budžetu 2014.gadam" sagatavošanas procesā.

7. Valsts kancelejai sagatavot un iesniegt noteiktā kārtībā Ministru kabinetā:

7.1. līdz 2016.gada 1.jūnijam – starpposma novērtējumu par koncepcijas īstenošanas gaitu;

7.2. līdz 2019.gada 1.jūnijam – koncepcijas īstenošanas ietekmes gala novērtējumu.

Ministru prezidents V.Dombrovskis

.....ministrs .....

Iesniedzējs:

Ministru prezidents V.Dombrovskis

Vizē:

Valsts kancelejas direktore E.Dreimane

25.01.2013.

225

B.Medvecka

67082907, Baiba.Medvecka@mk.gov.lv